Το ***Switchball*** είναι 3D βιντεοπαιχνίδι παζλ-δράσης που δημιουργήθηκε από τη Σουηδική εταιρεία Atomic Elbow και κυκλοφόρησε από τη Sierra Online για τα Microsoft Windows στις 26 Ιουνίου του 2007, και αργότερα για το Xbox 360 μέσω του Xbox Live Arcade στις 7 Νοεμβρίου του 2007 και PlayStation 3 μέσω του PlayStation Network στις 17 Σεπτεμβρίου του 2009. Χρησιμοποιεί τη μηχανή PhysX.

Η ανάπτυξη του παιχνιδιού ξεκίνησε το 2004 ως ***Crazyball***, ενώ το 2005 κέρδισε το βραβείο για το καλύτερο παιχνίδι για PC στο Swedish Game Awards και ήταν ένα φιναλίστ στο "Technical Excellence Class" στο Independent Games Festival το 2006.

Στις 26 Μαρτίου του 2008, το παιχνίδι επανακυκλοφόρησε στο Xbox Live Arcade με ένα patch που βελτίωσε τα γραφικά και άλλαξε το σκορ.

Gameplay
--------

Το παιχνίδι βάζει τον παίκτη στο ρόλο μιας μπίλιας, που οδηγείται μέσα από μια στενή κούρσα στον αέρα σε πέντε διαφορετικά περιβάλλοντα: *Skyworld*, *Iceworld*, *Caveworld*, *Cloudworld* και *Lavaworld*.

Η μπίλια μπορεί να "μεταμορφωθεί" σε διαφορετικές μπάλες με μοναδικές φυσικές ιδιότητες, όπως ένα *Marble Ball*, ένα *Power Ball* και ένα *Steel Ball*. Κάθε κούρσα περιλαμβάνει εμπόδια και παγίδες, όπως ξύλινα κουτιά, φύλλα από ύφασμα, ανεμιστήρες, μαγνήτες και κανόνια. Το παιχνίδι χρησιμοποιεί παζλ βασισμένα σε φυσικές, όπως κινούμενα κιβώτια ή ράμπες. Επίσης, οι διαφορετικές μπάλες αντιδρούν με το περιβάλλον με διαφορετικούς τρόπους.

Κάθε επίπεδο είναι χρονομετρημένο, ενώ οι παίκτες ανταμείβονται με χρυσά, αργυρά και χάλκινα μετάλλια, ανάλογα με το πόσο γρήγορα θα ολοκληρώσει το επίπεδο.

Υποδοχή
-------

Η GamesRadar έδωσε στη PC έκδοση του Switchball ένα 8 από 10, επαινώντας την μηχανή φυσικής AGEIA, σχολιάζοντας πως "*η κύλιση και πρόσκρουση και χτυπήματα και εκσφενδονισμοί είναι όλα εξαιρετικά καλά δημιουργημένα. Και για τη φυσική, το καλύτερο πράγμα που συνέβη στα παιχνίδια από εκρηκτικά βαρέλια, έχει ένα τρόπο που σας νοιάζει*". Το *Team Xbox* έδωσε στην έκδοση Xbox 360 ένα 9.4 από 10, αναφέροντας ότι "*το Switchball είναι σίγουρα ένα από τα καλύτερα παιχνίδια παζλ στο XBLA*". Η IGN επαίνεσε την μηχανή φυσικής AGEIA, λέγοντας ότι "*το πραγματικό "αστέρι" του Switchball από όλη την εμπειρία, online ή offline, είναι το σύστημα της φυσικής*".

Η *Computer and Video Games* επέκρινε τη δυσκολία των γρίφων σε αργότερα επίπεδα στην έκδοση PC, λέγοντας ότι "*δεν ξεμένει από μυαλά, αλλά σε αργότερα επίπεδα υποκύπτει σε αυτή την λανθασμένη ορμή να δυναμώσει την πίεση. Αυτό ισχύει άσχημα. Το Switchball είναι ένα στοχαστικό παιχνίδι παζλ, αλλά ούτε η μηχανή ούτε οι χειρισμοί δεν είναι στα καθήκοντα επιδεξιότητας που θέτει εδώ*".

Παραπομπές
----------

1. ↑  «Sony Online Entertainment Gets the Ball Rolling With Switchball for the PlayStation Network». Sony Online Entertainment. 2009-09-18.. Ανακτήθηκε στις 2009-10-02. [*νεκρός σύνδεσμος*]
2. ↑  «Switchball (2009) Trivia». *MobyGames*. Ανακτήθηκε στις 5 Φεβρουαρίου 2017.
3. ↑  2006 IGF Competition Entrant: Crazy Ball
4. ↑  This Wednesday: TiQal blazes XBLA, Switchball re-released, *Joystiq*
5. 1 2  Tom Francis (10 Σεπτεμβρίου 2007). «PC Review: Switchball». *Computer and Video Games*. Αρχειοθετήθηκε από το πρωτότυπο στις 28 Ιουλίου 2009. Ανακτήθηκε στις 7 Φεβρουαρίου 2017.
6. ↑  Alex Navarro (17 Δεκεμβρίου 2007). «Switchball Review». *GameSpot*. Ανακτήθηκε στις 7 Φεβρουαρίου 2017.
7. 1 2  Tom Francis (16 Οκτωβρίου 2007). «Switchball review». *GamesRadar*. Ανακτήθηκε στις 7 Φεβρουαρίου 2017.
8. 1 2  Nate Ahearn (8 Νοεμβρίου 2007). «IGN Switchball Xbox 360 review». *IGN*. Αρχειοθετήθηκε από το πρωτότυπο στις 10 Νοεμβρίου 2007. Ανακτήθηκε στις 7 Φεβρουαρίου 2017.
9. 1 2  Will Tuttle (2 Νοεμβρίου 2007). «Switchball Review (Xbox 360)». *Team Xbox*. Αρχειοθετήθηκε από το πρωτότυπο στις 30 Δεκεμβρίου 2008. Ανακτήθηκε στις 7 Φεβρουαρίου 2017.

Εξωτερικοί σύνδεσμοι
--------------------

* *Switchball* στο MobyGames